Foto: TASS Ukraina Oliy radasi deputati Nadejda Savchenkoning singlisi Vera AQSh prezidenti Donald Trampga opasini hibsga olinishi va jinoiy ta’qib etilishi bo‘yicha vaziyat ustidan xalqaro nazoratni o‘rnatishni ta’minlash bo‘yicha murojaat yo‘lladi. U bu haqda feysbukdagi sahifasida yozgan. «Sizdan opam Nadejda Savchenkoning ta’qib etilishi bo‘yicha vaziyat ustidan jiddiy xalqaro nazoratni ta’minlashni so‘rayman, bu inson huquqlari buzilishi va siyosatchiga qonuniy pozitsiyasi tufayli zulm o‘tkazishlariga yo‘l qo‘ymaslik uchun kerak», - deya ma’lum qilgan Savchenko. Eslatib o‘tamiz, avvalroq Rossiya prezidenti matbuot kotibi Dmitriy Peskov Ukraina Oliy radasi deputati Nadejda Savchenko Rossiya qamoqxonasida jazoni o‘tayotganida yollangani haqidagi ma’lumotni rad etib chiqqandi.